Die Malachite Manor is naby die beroemde Sani-pas en bied die ideale bestemming vir diegene wat graag wil ontsnap van die gedruis van die stadslewe.
Die 6 smaakvol versierde, volledig gemeubileerde kamers het ekstra lang koningingrootte-beddens. Alle kamers het patio's buite vanwaar gaste die vrede en rustigheid in die pragtige omgewing kan geniet.
Nuttig 'n heerlike ontbyt in die Orchid eetkamer of in die ingeslote binnehof. Die Manor Kroeg se fokuspunt is 'n pragtige kroegtoonbank van moeraseik, sipres en kiaat, waar gaste 'n drankie voor ete kan geniet of selfs 'n nagsopie rondom die kaggel op koue winternagte.
Gaste kan 'n verskeidenheid doendinge in die omliggende omgewing geniet soos fietsry, gholf, voetslaan, voëlkyk, kunsvlieghengel, perdry, kajak, tjoepry of vir die meer avontuurlustige gaste: 'n rit teen die Sani-pas uit.